Az egyetem elvégzése után levéltárosként dolgozott Nyíregyházán, majd 1988–1991 között kollégiumi nevelőtanárként és Soros-ösztöndíjas szabadfoglalkozásúként élt és dolgozott Debrecenben. Az 1988–1990 közötti időszakban összeállította a Századunk és az 1947-től újrakiadott Huszadik Század repertóriumát, 1990/91-ben pedig Szabolcs–Szatmár és Hajdú-Bihar megyei 1956-os iratok feltárásával és adattárak összeállításával foglalkozott. 1991-től az MTA–OSZK 1956-os Dokumentációs és Kutatóhelyén dolgozik főállásban, előbb tudományos munkatársként, majd 1996-tól tudományos főmunkatársként. 2011-től az MTA PTI tudományos tanácsadója, 2011 óta egyetemi tanár, előbb Debrecenben, majd az Eszterházy Károly Egyetemen.